CELEX: 62010CA0201
Language: el
Date: 2011-06-05 00:00:00
Title: Συνεκδικασθείσες υποθέσεις C-201/10 και C-202/10: Απόφαση του Δικαστηρίου (τέταρτο τμήμα) της 5ης Μαΐου 2011 [αιτήσεις του Finanzgericht Hamburg (Γερμανία) για την έκδοση προδικαστικής αποφάσεως] — Ze Fu Fleischhandel GmbH (C-201/10), Vion Trading GmbH (C-202/10) κατά Hauptzollamt Hamburg-Jonas [Κανονισμός (ΕΚ, Ευρατόμ) 2988/95 — Προστασία των οικονομικών συμφερόντων της Ευρωπαϊκής Ενώσεως — Άρθρο 3 — Ανάκτηση επιστροφής κατά την εξαγωγή — Τριακονταετής προθεσμία παραγραφής — Κανόνας περί παραγραφής κατά το γενικό αστικό δίκαιο κράτους μέλους — «Κατ’ αναλογία» εφαρμογή — Αρχή της ασφαλείας δικαίου — Αρχή της δικαιολογημένης εμπιστοσύνης — Αρχή της αναλογικότητας]

2.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/7
            
         Απόφαση του Δικαστηρίου (τέταρτο τμήμα) της 5ης Μαΐου 2011 [αιτήσεις του Finanzgericht Hamburg (Γερμανία) για την έκδοση προδικαστικής αποφάσεως] — Ze Fu Fleischhandel GmbH (C-201/10), Vion Trading GmbH (C-202/10) κατά Hauptzollamt Hamburg-Jonas
   (Συνεκδικασθείσες υποθέσεις C-201/10 και C-202/10) (1)
   
   (Κανονισμός (ΕΚ, Ευρατόμ) 2988/95 - Προστασία των οικονομικών συμφερόντων της Ευρωπαϊκής Ενώσεως - Άρθρο 3 - Ανάκτηση επιστροφής κατά την εξαγωγή - Τριακονταετής προθεσμία παραγραφής - Κανόνας περί παραγραφής κατά το γενικό αστικό δίκαιο κράτους μέλους - «Κατ’ αναλογία» εφαρμογή - Αρχή της ασφαλείας δικαίου - Αρχή της δικαιολογημένης εμπιστοσύνης - Αρχή της αναλογικότητας)
   2011/C 194/08
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   Ze Fu Fleischhandel GmbH (C-201/10), Vion Trading GmbH (C-202/10)
   
      κατά
   
   Hauptzollamt Hamburg-Jonas
   
      Αντικείμενο
   
   Αιτήσεις εκδόσεως προδικαστικής αποφάσεως — Finanzgericht Hamburg — Ερμηνεία του άρθρου 3, παράγραφος 3, του κανονισμού (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ L 312, σ. 1) — Ανάκτηση επιστροφής κατά την εξαγωγή που καταβλήθηκε αχρεωστήτως στον εξαγωγέα λόγω παρατυπιών που διέπραξε — Εφαρμογή εθνικής κανονιστικής ρυθμίσεως που προβλέπει τριακονταετή χρόνο παραγραφής — Αρχές της ασφαλείας δικαίου και της αναλογικότητας
   
      Διατακτικό
   
   
               1)
            
            
               Υπό περιστάσεις όπως αυτές των υποθέσεων των κυρίων δικών, δεν προσκρούει κατ’ αρχήν στην αρχή της ασφαλείας δικαίου, στο πλαίσιο της προστασίας των οικονομικών συμφερόντων της Ενώσεως, όπως η προστασία αυτή ορίζεται με τον κανονισμό (ΕΚ, Ευρατόμ) 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων, και κατ’ εφαρμογήν του άρθρου 3, παράγραφος 3, του ως άνω κανονισμού, το να εφαρμόζουν «κατ’ αναλογία» οι εθνικές αρχές και τα εθνικά δικαστήρια κράτους μέλους, επί διαφοράς σχετικά με την ανάκτηση αχρεωστήτως καταβληθείσας επιστροφής κατά την εξαγωγή, προθεσμία παραγραφής προκύπτουσα από εθνική διάταξη του κοινού δικαίου, υπό την προϋπόθεση, πάντως, ότι η ως άνω απορρέουσα από νομολογιακή πρακτική εφαρμογή υπήρξε επαρκώς προβλέψιμη, όπερ εναπόκειται στο αιτούν δικαστήριο να εξακριβώσει.
            
         
               2)
            
            
               Υπό περιστάσεις όπως αυτές των υποθέσεων των κυρίων δικών, προσκρούει στην αρχή της αναλογικότητας, στο πλαίσιο της εκ μέρους των κρατών μελών χρήσεως της ευχέρειας που τους παρέχει το άρθρο 3, παράγραφος 3, του κανονισμού 2988/95, η εφαρμογή προθεσμίας τριακονταετούς παραγραφής επί της αφορώσας την ανάκτηση των αχρεωστήτως εισπραχθεισών επιστροφών διαφοράς.
            
         
               3)
            
            
               Υπό περιστάσεις όπως αυτές των υποθέσεων των κυρίων δικών, προσκρούει στην αρχή της ασφαλείας δικαίου η τυχόν «μεγαλύτερη» κατά την έννοια του άρθρου 3, παράγραφος 3, του κανονισμού 2988/95 προθεσμία παραγραφής να δύναται να προκύπτει από προθεσμία παραγραφής του κοινού δικαίου, η οποία συντμήθηκε από τον δικαστή, ώστε να συνάδει κατά την εφαρμογή της προς την αρχή της αναλογικότητας, καθόσον, εν πάση περιπτώσει, υπό παρόμοιες περιστάσεις πρέπει να εφαρμόζεται η προβλεπόμενη στο άρθρο 3, παράγραφος 1, πρώτο εδάφιο, του κανονισμού 2988/95 τετραετής προθεσμία παραγραφής.
            
         
      (1)  ΕΕ C 209 της 31.7.2010.